Jurnalistul Victor Ciutacu e pe punctul să fure pâine unor cunoscuți comedianți români! Asta dacă mai analizează și comentează modul în care se fac listele cu candidați pentru alianța PSD - PNL. Ciutacu a taxat dur episodul în care Ramona Chiriac a dat flit listei de la Parlamentul European, refuzând să se înscrie în partid pentru a putea candidat.
Ciutacu a comentat extrem de savuros momentul!
"Dacă nu se năruie munții și nu seacă Dunărea, Mihai Tudose e femeia independentă din vârful listei comune PSD - PNL pentru europarlamentare. Nu râdeți, dar, după ce s-au împăunat că vin cu a opta minune a lumii pe post de locomotivă electorală, lideri coaliției s-au trezit că s-a sucit prințesa de la Bacău. Concret, anonima Ramona Chiriac s-a considerat mult prea mare ca să se înscrie într-o formațiune politică autohtonă, lucru obligatoriu prin lege dacă vrei să candidezi pe o listă de partid și provenind dintr-un neam nobiliar, probabil a considerat că statul român e obligat să facă, după aia, și comisar european.Motive pentru care, acriți de fițele ei de gară, pesediștii i-au dat vânt pe scări și s-au mulțumit cu our friend Michael de la Brăila, suplinitor de tehnocrată!", a declarat Ciutacu în spotul de promovare a emsiunii Punctul Culminant.